**508/2019.(XI.28.) Kgy. sz. határozat**

Szombathely Megyei Jogú Város Közgyűlése - megismerve az Erdei Iskola Úti Közmű Közösség, valamint a Külső Nárai úti Vizi-Közmű Társulat Önkormányzatunkhoz benyújtott petícióját - egyetért azzal, hogy a Szociális és Gyermekvédelmi Főigazgatóság által megvalósítandó EFOP-2.1.1-16-2016-00007 számú „Égszínkék Búzavirág Speciális Gyermekotthon” létrehozása elnevezésű projekt a Középhegyi úton, beékelődve a családiházas övezetbe ne kerüljön megvalósításra. A Közgyűlés felkéri a polgármestert, hogy a Szociális és Gyermekvédelmi Főigazgatóság Vas Megyei Kirendeltségének igazgatójával működjön együtt annak érdekében, hogy a beruházás megvalósításához megfelelő helyszínt találjanak.

A Közgyűlés felkéri a Polgármestert, hogy a Szociális és Gyermekvédelmi Főigazgatóság Vas Megyei Kirendeltségének igazgatóját tájékoztassa a döntésről.

**Felelősök:** Dr. Nemény András polgármester

Dr. Károlyi Ákos jegyző

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal